title: 2015 m. liepos 8 d. Komisijos įgyvendinimo reglamentas (ES) 2015/1103 dėl leidimo naudoti beta karotiną kaip visų rūšių gyvūnų pašarų priedą (Tekstas svarbus EEE)

text:
9.7.2015

               LT

               Europos Sąjungos oficialusis leidinys

               L 181/57

         KOMISIJOS ĮGYVENDINIMO REGLAMENTAS (ES) 2015/1103
   2015 m. liepos 8 d.
   dėl leidimo naudoti beta karotiną kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nustatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               neterminuotas leidimas naudoti beta karotiną kaip visų rūšių gyvūnams skirtą pašarų priedą buvo suteiktas remiantis Direktyva 70/524/EEB, o vėliau, vadovaujantis Reglamento (EB) Nr. 1831/2003 10 straipsnio 1 dalimi, beta karotinas buvo įtrauktas į pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti beta karotiną ir jo preparatus kaip visų rūšių gyvūnų pašarų priedą. Pareiškėjas paprašė tą priedą priskirti prie priedų kategorijos „maistiniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2012 m. gegužės 23 d. (3) priimtoje nuomonėje padarė išvadą, kad siūlomomis naudojimo sąlygomis beta karotinas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad beta karotinas yra naudojamas retinolio sintezei beveik visų rūšių gyvūnuose (išskyrus kates, kurios negali naudoti beta karotino retinolio sintezei) ir kad nekyla jokių abejonių dėl saugos naudotojams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               atlikus beta karotino vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Todėl reikėtų leisti naudoti šią medžiagą, kaip nurodyta šio reglamento priede;

               (6)

               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „maistiniai priedai“ ir funkcinei grupei „vitaminai, provitaminai ir panašaus poveikio tiksliai apibrėžtos cheminės sandaros medžiagos“, leidžiama naudoti kaip gyvūnų pašarų priedą tame priede nustatytomis sąlygomis.
   2 straipsnis
   1.   Priede nurodytą medžiagą ir premiksus, kurių sudėtyje yra šios medžiagos, kurie buvo pagaminti ir paženklinti iki 2016 m. sausio 29 d. laikantis taisyklių, taikytų iki 2015 m. liepos 29 d., galima toliau teikti rinkai ir naudoti, kol pasibaigs turimos atsargos.
   2.   Priede nurodytus kombinuotuosius pašarus ir pašarines žaliavas, kurių sudėtyje yra priede nurodytos medžiagos, kurie buvo pagaminti ir paženklinti iki 2016 m. liepos 29 d. laikantis taisyklių, taikytų iki 2015 m. liepos 29 d., galima toliau teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
   3.   Priede nurodytus kombinuotuosius pašarus ir pašarines žaliavas, kurių sudėtyje yra priede nurodytos medžiagos, kurie buvo pagaminti ir paženklinti iki 2017 m. liepos 29 d. laikantis taisyklių, taikytų iki 2015 m. liepos 29 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

      (3)  EFSA Journal 2012;10(6):2737.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Veikliosios medžiagos kiekis mg/kg visaverčio pašaro, kurio drėgnis yra 12 %

                     Maistinių priedų kategorija. Funkcinė grupė: vitaminai, provitaminai ir panašų poveikį turinčios chemiškai aiškiai apibrėžtos medžiagos

                  3a160(a)

                  Beta karotinas

                     Priedo sudėtis

                  Beta karotinas.
                  Trifenilfosfino oksidas (TPPO) ≤ 100 mg/kg priedo.

                     Veikliosios medžiagos apibūdinimas

                  Beta karotinas
                  C40H56

                  CAS numeris: 7235–40–7
                  Beta karotinas, kieto pavidalo, gaunamas fermentuojant arba vykstant cheminei sintezei.
                  Fermentuojant naudojamos padermės:

                     Blakeslea trispora Thaxter slant XCPA 07–05–1 (CGMCC (1) 7.44) ir XCPA 07–05–2 (CGMCC 7.45).
                  Grynumo kriterijai:

                              —

                              (tyrimas) ne mažiau kaip 96 % bendro dažiklių kiekio (sausos medžiagos) išreikšta kaip beta karotinas.

                              —

                              Karotenoidai, kiti nei beta karotinas, sudaro ≤ 3 % bendro dažiklių kiekio.

                     Analizės metodas
                      (2)

                  Beta karotino nustatymas pašarų priede: spektrofotometrinis metodas, grindžiamas Europos farmakopėja (Europos farmakopėjos monografija 1069).
                  Beta karotino nustatymas premiksuose ir pašaruose: atvirkštinių fazių efektyvioji skysčių chromatografija (RP-HPLC), kartu su UV detektoriumi.

                  Visų rūšių gyvūnai

                  —

                  —

                              1.

                              Beta karotinas gali būti teikiamas rinkai ir naudojamas kaip priedas preparato forma.

                              2.

                              Pieno pakaitaluose veršeliams rekomenduojamas didžiausias 50 mg beta karotino kiekis viename kilograme pieno pakaitalo.

                              3.

                              Priedo ir premiksų naudojimo taisyklėse nurodyti laikymo ir stabilumo sąlygas.

                              4.

                              Sauga: tvarkant produktą naudojama kvėpavimo apsaugos priemonė.

                  2025 m. liepos 29 d.

         (1)  Kinijos Bendrasis mikrobiologinių kultūrų rinkimo centras.

         (2)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2013 m. balandžio 18 d. Komisijos įgyvendinimo reglamentas (ES) Nr. 360/2013, kuriuo nustatomos paukštienos eksporto grąžinamosios išmokos

text:
19.4.2013

               LT

               Europos Sąjungos oficialusis leidinys

               L 109/27

         KOMISIJOS ĮGYVENDINIMO REGLAMENTAS (ES) Nr. 360/2013
   2013 m. balandžio 18 d.
   kuriuo nustatomos paukštienos eksporto grąžinamosios išmokos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 164 straipsnio 2 dalį ir 170 straipsnį kartu su 4 straipsniu,
   kadangi:

               (1)

               Reglamento (EB) Nr. 1234/2007 162 straipsnio 1 dalyje numatyta, kad to reglamento I priedo XX dalyje išvardytų produktų kainų skirtumas pasaulinėje rinkoje ir Sąjungoje gali būti padengiamas eksporto grąžinamosiomis išmokomis;

               (2)

               todėl, atsižvelgiant į esamą padėtį paukštienos rinkoje, eksporto grąžinamosios išmokos turėtų būti nustatomos laikantis Reglamento (EB) Nr. 1234/2007 162, 163, 164, 167 ir 169 straipsniuose nustatytų taisyklių ir kriterijų;

               (3)

               Reglamento (EB) Nr. 1234/2007 164 straipsnio 1 dalyje numatyta, kad eksporto grąžinamosios išmokos gali skirtis priklausomai nuo paskirties vietos, ypač jei to reikia dėl pasaulinėje rinkoje susidariusios padėties, tam tikrų rinkų konkrečių reikalavimų arba dėl susitarimais, sudarytais pagal Sutarties 300 straipsnį, prisiimtų įsipareigojimų;

               (4)

               grąžinamosios išmokos turėtų būti skiriamos tik už tuos produktus, kuriuos leidžiama laisvai vežti Sąjungoje ir kurie yra paženklinti identifikavimo ženklu, kaip nurodyta 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (2), 5 straipsnio 1 dalies b punkte. Tie produktai taip pat turėtų atitikti 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos (3) reikalavimus;

               (5)

               šiuo metu taikytinos grąžinamosios išmokos nustatytos Komisijos įgyvendinimo reglamentu (ES) Nr. 33/2013 (4). Kadangi turėtų būti nustatytos naujos grąžinamosios išmokos, tas reglamentas turėtų būti panaikintas;

               (6)

               siekiant išvengti rinkos sutrikdymo, užkirsti kelią spekuliacijai rinkoje ir užtikrinti veiksmingą valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (7)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 1234/2007 164 straipsnyje numatytos eksporto grąžinamosios išmokos už šio reglamento priede nurodytus produktus ir taikant jame nurodytą išmokų dydį skiriamos pagal šio straipsnio 2 dalyje nustatytas sąlygas.
   2.   Produktai, už kuriuos pagal 1 dalį gali būti skiriamos grąžinamosios išmokos, atitinka susijusius reglamentų (EB) Nr. 852/2004 ir (EB) Nr. 853/2004 reikalavimus, visų pirma yra paruošti patvirtintoje įmonėje ir tenkina ženklinimo identifikavimo ženklu sąlygas, nustatytas Reglamento (EB) Nr. 853/2004 II priedo I skirsnyje.
   2 straipsnis
   Įgyvendinimo reglamentas (ES) Nr. 33/2013 panaikinamas.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 18 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 139, 2004 4 30, p. 55.

      (3)  OL L 139, 2004 4 30, p. 1.

      (4)  OL L 14, 2013 1 18, p. 15.

      PRIEDAS

         Nuo 2013 m. balandžio 19 d. taikomos paukštienos eksporto grąžinamosios išmokos

                  Produkto kodas

                  Paskirties šalis

                  Matavimo vienetas

                  Grąžinamųjų išmokų dydis

                  0105 11 11 9000

                  A02

                  EUR/100 pcs

                  0,00

                  0105 11 19 9000

                  A02

                  EUR/100 pcs

                  0,00

                  0105 11 91 9000

                  A02

                  EUR/100 pcs

                  0,00

                  0105 11 99 9000

                  A02

                  EUR/100 pcs

                  0,00

                  0105 12 00 9000

                  A02

                  EUR/100 pcs

                  0,00

                  0105 14 00 9000

                  A02

                  EUR/100 pcs

                  0,00

                  0207 12 10 9900

                  V03

                  EUR/100 kg

                  10,85

                  0207 12 90 9190

                  V03

                  EUR/100 kg

                  10,85

                  0207 12 90 9990

                  V03

                  EUR/100 kg

                  10,85

                     Pastaba. Produktų kodai ir „A“ serijos paskirties šalių kodai nustatyti Komisijos reglamente (EEB) Nr. 3846/87 (OL L 366, 1987 12 24, p. 1).
                  Kitos paskirties šalys apibrėžiamos taip:

                              V03

                              :

                              A24, Angola, Saudo Arabija, Kuveitas, Bahreinas, Kataras, Omanas, Jungtiniai Arabų Emyratai, Jordanija, Jemenas, Libanas, Irakas ir Iranas.


title: 2013 m. rugpjūčio 26 d. Komisijos įgyvendinimo reglamentas (ES) Nr. 807/2013, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl tam tikrų galvijų kainų tipinėse Sąjungos rinkose stebėjimo

text:
27.8.2013

               LT

               Europos Sąjungos oficialusis leidinys

               L 228/5

         KOMISIJOS ĮGYVENDINIMO REGLAMENTAS (ES) Nr. 807/2013
   2013 m. rugpjūčio 26 d.
   kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl tam tikrų galvijų kainų tipinėse Sąjungos rinkose stebėjimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 192 straipsnio 2 dalį kartu su 4 straipsniu,
   kadangi:

               (1)

               Komisijos reglamento (EB) Nr. 2273/2002 (2) nuostatos nebeatitinka dabartinės kainų registravimo atitinkamose Sąjungos rinkose padėties. Būtina kainų registravimo taisykles suderinti su jautienos sektoriaus poreikiais. Todėl Reglamentas (EB) Nr. 2273/2002 turėtų būti panaikintas ir pakeistas;

               (2)

               siekiant bet kuriuo metu išsamiai suprasti rinkos padėtį, būtina žinoti tam tikrų kategorijų galvijų, neįtrauktų į Komisijos reglamento (EB) Nr. 1249/2008 (3) nuostatas dėl kainų pranešimo, kainas;

               (3)

               siekiant padidinti duomenų tikslumą, reikėtų priimti nuostatą dėl vyriškos lyties veršelių, kurių amžius nuo aštuonių dienų iki keturių savaičių, penimų galvijų, kurie vyresni nei šešių mėnesių, bet jaunesni nei dvejų metų amžiaus, ir veršelių, paskerstų nesulaukus aštuonių mėnesių amžiaus, kainų stebėjimo. Todėl reikėtų nustatyti išsamias taisykles dėl kainų stebėjimo tikslais pateiktinos informacijos apie kiekvieną iš šių galvijų kategorijų;

               (4)

               reikėtų nustatyti, kurioms valstybėms narėms priklauso didelės šių įvairių kategorijų galvijų gamybos ir prekybos dalys ir kokią informaciją apie kiekvieną šių kategorijų jos turi pateikti kainų stebėjimo tikslais;

               (5)

               Sąjungos tipinėse rinkose užregistruota kaina turėtų būti atitinkamų galvijų kainų kiekvienos valstybės narės tipinėje (-ėse) rinkoje (-ose) vidurkis. Šis vidurkis turėtų būti apskaičiuotas pagal kiekvienai atskaitos laikotarpiu parduotų galvijų kategorijai nustatytus koeficientus, išreiškiančius santykinį atitinkamų galvijų skaičių kiekvienoje valstybėje narėje;

               (6)

               siekiant, kad visoje Sąjungoje atitinkamų kategorijų galvijų kainos būtų panašios, būtina numatyti, kad būtų registruojamos aiškiai apibrėžto prekybos etapo kainos, išskaitant pridėtinės vertės mokestį;

               (7)

               be to, turėtų būti nustatytas Sąjungos tipinis veršelių skerdenų pateikimas. Šiame kontekste tikslinga numatyti, kad valstybės narės turi nurodyti tam tikrus korekcinius faktorius, kad jų naudojamas pateikimas atitiktų Sąjungos tipinį pateikimą;

               (8)

               turėtų būti išrinkta (-os) kiekvienos valstybės narės tipinė (-s) rinka (-os). Jeigu valstybėje narėje yra daugiau kaip viena tipinė rinka, reikia atsižvelgti į tose rinkose užregistruotų kainų svertinį vidurkį;

               (9)

               siekiant užtikrinti, kad praneštos kainos būtų tipinės nacionalinės gamybos kontekste, būtina leisti, jog valstybės narės kainoms registruoti paskirtų tokius fizinius arba juridinius asmenis, kurie parduoda arba siunčia paskersti didelį atitinkamų kategorijų galvijų skaičių;

               (10)

               jei viešose rinkose kainos neregistruojamos, jei jų neregistruoja skerdyklų veiklos vykdytojai ir jei nėra paskirta fizinių ar juridinių asmenų joms registruoti, turėtų būti numatyta, kad kainas registruotų žemės ūkio rūmai, kainų skelbimo centrai, ūkininkų kooperatyvai ar sąjungos arba kiti patikimi atitinkamos valstybės narės subjektai;

               (11)

               jei valstybės narės įsteigė regioninius komitetus tam tikrų kategorijų galvijų kainoms nustatyti, reikėtų priimti nuostatą, kad į šių komitetų nustatytas kainas būtų galima atsižvelgti apskaičiuojant nacionalinę kainą, su sąlyga, kad komitetų narių metodas yra subalansuotas ir objektyvus;

               (12)

               siekiant stebėti, kaip pranešama apie atitinkamų kategorijų galvijų kainas, valstybes nares reikėtų įpareigoti periodiškai perduoti Komisijai tam tikrą informaciją;

               (13)

               reikėtų priimti nuostatą dėl kassavaitinio nacionalinių vidutinių kainų pranešimo Komisijai elektroninėmis ryšio priemonėmis;

               (14)

               dėl veterinarinių ar sveikatos apsaugos reikalavimų valstybės narės gali nuspręsti, kad būtina imtis priemonių, turinčių poveikio kainoms. Tokiomis aplinkybėmis registruojant rinkos kainas ne visada tinkama atsižvelgti į kainas, kurios neatspindi normalios rinkos raidos. Atitinkamai reikėtų nustatyti tam tikras taisykles, pagal kurias Komisija galėtų leisti atitinkamai valstybei narei nepaisyti užregistruotų kainų arba naudoti paskiausiai užregistruotas kainas;

               (15)

               būtina numatyti, kad valstybės narės privalėtų imtis tam tikrų priemonių siekdamos užtikrinti pranešamų kainų tipiškumą ir tikslumą. Be to, apie tokias priemones valstybės narės informuoja Komisiją;

               (16)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Vidutinė vieno vyriškos lyties veršelio, kurio amžius nuo aštuonių dienų iki keturių savaičių, kaina Sąjungoje yra pieninės ir mėsinės rūšies vyriškos lyties veršelių kainų, užregistruotų I priede nurodytų valstybių narių, kurioms priklauso didelė šių veršelių gamybos ir prekybos dalis, tipinėse rinkose, vidurkis, apskaičiuotas pagal koeficientus, kurie nustatyti remiantis:

               a)

               pieninės rūšies vyriškos lyties veršelių atveju, Sąjungoje užregistruotu pieninių karvių skaičiumi, pateiktu pagal Europos Parlamento ir Tarybos reglamento (EB) Nr. 1165/2008 (4) 7 straipsnio 2 dalies b punktą;

               b)

               mėsinės rūšies vyriškos lyties veršelių atveju, Sąjungoje užregistruotu karvių skaičiumi, pateiktu pagal Reglamento (EB) Nr. 1165/2008 7 straipsnio 2 dalies b punktą.

         2.   Praneštinos 1 dalyje nurodytų rūšių veršelių kainos registruojamos viešose rinkose arba fizinių ar juridinių asmenų, kurie parduoda didelį šių rūšių veršelių skaičių ir yra paskirti valstybės narės.
   Tos kainos yra toje valstybėje narėje tuo pačiu didmeninės prekybos etapu vyraujančių atitinkamos rūšies veršelių kainų, iš kurių išskaitytas pridėtinės vertės mokestis (PVM), vidurkis, apskaičiuotas pagal koeficientus, išreiškiančius santykinę valstybės narės apibrėžtos skirtingos kokybės vyriškos lyties veršelių skaičiaus proporciją ir santykinę kiekvienos rinkos svarbą.
   3.   Šiame straipsnyje:
   a)   pieninės rūšies vyriškos lyties veršelis– pieninės veislės vyriškos lyties veršelis;
   b)   mėsinės rūšies vyriškos lyties veršelis– mėsinės veislės ar dvigubos paskirties veislės vyriškos lyties veršelis arba sukryžminus su mėsinės veislės galviju gimęs vyriškos lyties veršelis.
   2 straipsnis
   1.   Vidutinė vieną penimo galvijo gyvojo svorio kilogramo kaina Sąjungoje yra jaunų penimų galvijų, vienų metų amžiaus vyriškos lyties penimų galvijų ir vienų metų amžiaus moteriškos lyties penimų galvijų kainų, užregistruotų II priede nurodytų valstybių narių, kurioms priklauso didelė šių galvijų gamybos ir prekybos dalis, tipinėse rinkose, vidurkis, apskaičiuotas pagal koeficientus, kurie nustatyti remiantis:

               a)

               jaunų penimų galvijų atveju, Sąjungoje užregistruotu ne vyresnių nei vienų metų amžiaus paskersti nenumatytų galvijų skaičiumi, pateiktu pagal Reglamento (EB) Nr. 1165/2008 7 straipsnio 2 dalies b punktą;

               b)

               vienų metų amžiaus vyriškos lyties penimų galvijų atveju, Sąjungoje užregistruotu vyresnių nei vienų metų, bet jaunesnių nei dvejų metų amžiaus vyriškos lyties galvijų skaičiumi, pateiktu pagal Reglamento (EB) Nr. 1165/2008 7 straipsnio 2 dalies b punktą;

               c)

               vienų metų amžiaus moteriškos lyties penimų galvijų atveju, Sąjungoje užregistruotu vyresnių nei vienų metų, bet jaunesnių nei dvejų metų amžiaus moteriškos lyties galvijų skaičiumi, pateiktu pagal Reglamento (EB) Nr. 1165/2008 7 straipsnio 2 dalies b punktą.

         2.   Praneštinos 1 dalyje nurodytų tipų penimų galvijų kainos registruojamos viešose rinkose arba fizinių ar juridinių asmenų, kurie parduodą didelį atitinkamų penimų galvijų skaičių ir yra paskirti valstybės narės.
   Tos kainos yra toje valstybėje narėje tuo pačiu didmeninės prekybos etapu vyraujančių atitinkamo tipo veršelių kainų, iš kurių išskaitytas PVM, vidurkis, apskaičiuotas pagal koeficientus, išreiškiančius santykinę valstybės narės apibrėžtos skirtingos kokybės penimų galvijų skaičiaus proporciją ir santykinę kiekvienos rinkos svarbą.
   3.   Šiame straipsnyje:
   a)   jaunas penimas galvijas– šešių mėnesių amžiaus arba vyresnis, bet jaunesnis nei 12 mėnesių amžiaus vyriškos arba moteriškos lyties galvijas, nupirktas penėti po nujunkymo;
   b)   vienų metų amžiaus penimas galvijas– 12 mėnesių amžiaus arba vyresnis, bet jaunesnis nei 24 mėnesių amžiaus vyriškos arba moteriškos lyties galvijas, nupirktas penėti.
   3 straipsnis
   1.   Vidutinė nesulaukus aštuonių mėnesių amžiaus paskerstų veršelių 100 kg skerdenos kaina Sąjungoje yra šių veršelių kainų, užregistruotų III priede nurodytų valstybių narių, kurioms priklauso didelė šių galvijų gamybos ir prekybos dalis, tipinėse rinkose, vidurkis, apskaičiuotas pagal koeficientus, kurie nustatyti remiantis grynąja šių veršelių gamyba Sąjungoje.
   2.   Praneštinos 1 dalyje nurodytų veršelių skerdenų kainos registruojamos visų skerdyklų, kuriose tokie veršeliai skerdžiami, veiklos vykdytojų arba fizinių ar juridinių asmenų, kurie siunčia paskersti didelį šių veršelių skaičių ir yra paskirti valstybės narės.
   Ta kaina yra toje valstybėje narėje pristatymo į skerdyklą etapu vyraujančių atitinkamų veršelių skerdenų kainų, iš kurių išskaitytas PVM, vidurkis, apskaičiuotas pagal koeficientus, išreiškiančius santykinę valstybės narės apibrėžtos skirtingos kokybės skerdenų kiekio proporciją ir santykinę kiekvienos rinkos svarbą.
   3.   Nustatant praneštinas rinkos kainas skerdenos pateikiamos:

               a)

               be galvos ir kanopų; galva nuo skerdenos atskiriama ties pakauškauliu ir pirmojo kaklo slanksteliu, o kojos atkertamos ties riešo ir kulno sąnariais;

               b)

               be krūtinės ląstos ir pilvo ertmės organų ir be inkstų, inkstų riebalais, dubens ląstos riebalų, plonosios ir storosios diafragmų;

               c)

               be lytinių organų ir jų rišamųjų audinių;

               d)

               nenuėmus paviršinių riebalų.

         Jei sveriant skerdenos pateikimas skiriasi nuo pirmoje pastraipoje numatyto pateikimo, skerdenos svoris pakoreguojamas taikant valstybės narės nurodytus korekcinius faktorius, siekiant skerdenos pateikimą pritaikyti pagal tipinį pateikimą. Tokiu atveju atitinkamai pakoreguojama ir 100 kg svorio skerdenos kaina.
   4.   Skerdenos svoris, į kurį atsižvelgiama pranešant rinkos kainas, yra atvėsintos skerdenos svoris.
   Atvėsintos skerdenos svoris atitinka šiltos skerdenos svorį, nustatytą praėjus ne daugiau nei vienai valandai po paskerdimo, sumažinus 2 %.
   4 straipsnis
   1.   Jei viešosiose rinkose kainos neregistruojamos, jei jų neregistruoja skerdyklų veiklos vykdytojai ir jei nėra paskirta 1 straipsnio 2 dalyje, 2 straipsnio 2 dalyje ir 3 straipsnio 2 dalyje nurodytų fizinių ar juridinių asmenų joms registruoti, kainas registruoja atitinkamos valstybės narės žemės ūkio rūmai, kainų skelbimo centrai, ūkininkų kooperatyvai ar sąjungos.
   Tačiau, jei valstybė narė įsteigė komitetą regiono kainoms nustatyti ir jei tokį komitetą sudaro vienodas tam tikrų kategorijų galvijų arba jų skerdenų pirkėjų ir pardavėjų skaičius, ta valstybė narė gali tuo pasinaudoti praneštinoms kainoms apskaičiuoti.
   2.   Atitinkama valstybė narė Komisijai iki 2014 m. birželio 1 d., o paskesniais metais ne vėliau kaip birželio 1 d., praneša savo tipines rinkas, 1 straipsnio 2 dalyje, 2 straipsnio 2 dalyje bei 3 straipsnio 2 dalyje nurodytus apibrėžtinus kokybės lygius ir apskaičiavimo koeficientus, taip pat 3 straipsnio 3 dalies antroje pastraipoje nurodytus korekcinius faktorius.
   Pranešant tipines rinkas, nurodoma:

               a)

               taikytas stebėjimo metodas kartu su registruojant šiame reglamente nurodytas kainas naudotų šaltinių tipais;

               b)

               užregistruoto tūrio dalis pagal kiekvieną registruojant kainas naudoto šaltinio tipą, išreikšta parduotų arba paskerstų kiekvienos atitinkamos kategorijos galvijų skaičiaus procentine dalimi.

         Pirmoje pastraipoje nurodytą informaciją Komisija perduoda visoms valstybėms narėms.
   3.   Atitinkamos valstybės narės kiekvieną trečiadienį ne vėliau kaip 12 val. dienos Briuselio laiku Komisijai praneša kiekvieno 1 straipsnio 1 dalyje, 2 straipsnio 1 dalyje ir 3 straipsnio 1 dalyje nurodyto tipo galvijų nacionalines vidutines kainas, užregistruotas jų atitinkamose tipinėse rinkose. Jos praneša šias kainas kitoms institucijoms tik po to, kai jas praneša Komisijai.
   Tos kainos susijusios su septynių dienų laikotarpiu nuo pirmadienio iki sekmadienio prieš tą savaitę, kurią pranešama informacija.
   Pranešamos kainos išreiškiamos eurais arba, jei taikytina, nacionaline valiuta.
   Šioje dalyje nurodytiems pranešimams teikti valstybės narės naudoja Komisijos joms suteiktas elektronines ryšių priemones.
   5 straipsnis
   Siekdama atsižvelgti į nacionaliniais ir Sąjungos lygmenimis užregistruotas tendencijas, Komisija periodiškai patikslina 1 straipsnio 1 dalyje, 2 straipsnio 1 dalyje ir 3 straipsnio 1 dalyje nurodytus apskaičiavimo koeficientus.
   Po kiekvieno patikslinimo patikslintus apskaičiavimo koeficientus Komisija pateikia valstybėms narėms.
   6 straipsnis
   Jeigu valstybė narė dėl veterinarijos arba sveikatos apsaugos priežasčių imasi priemonių, kurios veikia normalų jos tipinėje (-se) rinkoje (-se) užregistruotų kainų kitimą, Komisija gali jai leisti nepaisyti konkrečioje (-se) rinkoje (-se) užregistruotų kainų arba naudoti kainas, paskiausiai užregistruotas konkrečioje (-se) rinkoje (-se) prieš įsigaliojant toms priemonėms.
   7 straipsnis
   Valstybės narės numato būtinas priemones, kuriomis užtikrinamas pagal 4 straipsnį pranešamų kainų tipiškumas ir tikslumas, ir praneša Komisijai apie šias priemones ne vėliau kaip iki 2014 m. birželio 30 d., o atlikus bet kokį tų priemonių pakeitimą – per vieną mėnesį nuo pakeitimo.
   8 straipsnis
   Reglamentas (EB) Nr. 2273/2002 panaikinamas.
   9 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 26 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  2002 m. gruodžio 19 d. Komisijos reglamentas (EB) Nr. 2273/2002, nustatantis išsamias Tarybos reglamento (EB) Nr. 1254/1999 taikymo taisykles dėl tam tikrų galvijų kainų reprezentatyviose Bendrijos rinkose tyrimo (OL L 347, 2002 12 20, p. 15).

      (3)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).

      (4)  2008 m. lapkričio 19 d. Europos Parlamento ir Tarybos reglamentas (EB) Nr. 1165/2008 dėl gyvulių ir mėsos statistikos, panaikinantis Tarybos direktyvas 93/23/EEB, 93/24/EEB ir 93/25/EEB (OL L 321, 2008 12 1, p. 1).

      I PRIEDAS

         Valstybių narių, pranešančių pieninės ir mėsinės rūšių vyriškos lyties veršelių kainas, kaip nurodyta 1 straipsnio 1 dalyje, sąrašas

                  A.

                  Valstybės narės, pranešančios pieninės rūšies vyriškos lyties veršelių kainas:

                              Belgija

                              Danija

                              Vokietija

                              Airija

                              Ispanija

                              Prancūzija

                              Italija

                              Nyderlandai

                              Austrija

                              Lenkija

                              Rumunija

                              Jungtinė Karalystė

                  B.

                  Valstybės narės, pranešančios mėsinės rūšies vyriškos lyties veršelių kainas:

                              Belgija

                              Vokietija

                              Airija

                              Ispanija

                              Prancūzija

                              Italija

                              Nyderlandai

                              Austrija

                              Lenkija

                              Portugalija

                              Rumunija

                              Jungtinė Karalystė

      II PRIEDAS

         Valstybių narių, pranešančių jaunų penimų galvijų ir vienų metų amžiaus penimų galvijų kainas, kaip nurodyta 2 straipsnio 1 dalyje, sąrašas

                  A.

                  Valstybės narės, pranešančios jaunų penimų galvijų kainas:

                              Belgija

                              Vokietija

                              Airija

                              Ispanija

                              Prancūzija

                              Italija

                              Austrija

                              Lenkija

                              Švedija

                              Jungtinė Karalystė

                  B.

                  Valstybės narės, pranešančios vienų metų amžiaus vyriškos lyties penimų galvijų kainas:

                              Belgija

                              Airija

                              Ispanija

                              Prancūzija

                              Italija

                              Austrija

                              Švedija

                              Jungtinė Karalystė

                  C.

                  Valstybės narės, pranešančios vienų metų amžiaus moteriškos lyties penimų galvijų kainas:

                              Belgija

                              Airija

                              Ispanija

                              Prancūzija

                              Italija

                              Austrija

                              Švedija

                              Jungtinė Karalystė

      III PRIEDAS

         Valstybių narių, pranešančių nesulaukus aštuonių mėnesių amžiaus paskerstų veršelių kainas, kaip nurodyta 3 straipsnio 1 dalyje

                  Belgija

                  Vokietija

                  Ispanija

                  Prancūzija

                  Italija

                  Nyderlandai


title: 2013 m. spalio 18 d. Komisijos įgyvendinimo reglamentas (ES) Nr. 1008/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
19.10.2013

               LT

               Europos Sąjungos oficialusis leidinys

               L 279/63

         KOMISIJOS ĮGYVENDINIMO REGLAMENTAS (ES) Nr. 1008/2013
   2013 m. spalio 18 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 18 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  53,1

                  MK

                  47,7

                  ZZ

                  50,4

                  0707 00 05

                  MK

                  54,3

                  TR

                  126,8

                  ZZ

                  90,6

                  0709 93 10

                  TR

                  144,2

                  ZZ

                  144,2

                  0805 50 10

                  AR

                  100,6

                  CL

                  101,0

                  IL

                  97,0

                  TR

                  87,3

                  ZA

                  102,0

                  ZZ

                  97,6

                  0806 10 10

                  BR

                  254,7

                  TR

                  151,4

                  ZZ

                  203,1

                  0808 10 80

                  CL

                  154,8

                  NZ

                  116,7

                  US

                  156,2

                  ZA

                  120,6

                  ZZ

                  137,1

                  0808 30 90

                  TR

                  126,8

                  ZZ

                  126,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. balandžio 6 d. Komisijos įgyvendinimo reglamentas (ES) Nr. 332/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
7.4.2011

               LT

               Europos Sąjungos oficialusis leidinys

               L 93/18

         KOMISIJOS ĮGYVENDINIMO REGLAMENTAS (ES) Nr. 332/2011
   2011 m. balandžio 6 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2007 m. gruodžio 21 d. Komisijos reglamentą (EB) Nr. 1580/2007, nustatantį Tarybos reglamentų (EB) Nr. 2200/96, (EB) Nr. 2201/96 ir (EB) Nr. 1182/2007 įgyvendinimo vaisių ir daržovių sektoriuje taisykles (2), ypač į jo 138 straipsnio 1 dalį,
   kadangi:
   Reglamente (EB) Nr. 1580/2007, taikant daugiašalių derybų dėl prekybos Urugvajaus raunde rezultatus, yra numatyti kriterijai, kuriuos Komisija taiko nustatydama standartines importo iš trečiųjų šalių vertes produktams ir laikotarpiams, išvardytiems minėto reglamento XV priedo A dalyje,
   PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1580/2007 138 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. balandžio 7 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 6 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 350, 2007 12 31, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  JO

                  64,0

                  MA

                  43,8

                  TN

                  104,8

                  TR

                  86,5

                  ZZ

                  74,8

                  0707 00 05

                  EG

                  152,2

                  TR

                  144,2

                  ZZ

                  148,2

                  0709 90 70

                  MA

                  91,2

                  TR

                  120,4

                  ZA

                  28,9

                  ZZ

                  80,2

                  0805 10 20

                  EG

                  55,9

                  IL

                  70,4

                  MA

                  51,8

                  TN

                  52,8

                  TR

                  72,9

                  US

                  49,1

                  ZZ

                  58,8

                  0805 50 10

                  TR

                  58,5

                  ZZ

                  58,5

                  0808 10 80

                  AR

                  103,5

                  BR

                  78,6

                  CA

                  107,4

                  CL

                  98,7

                  CN

                  92,1

                  MK

                  47,7

                  NZ

                  94,5

                  US

                  154,0

                  UY

                  73,4

                  ZA

                  81,2

                  ZZ

                  93,1

                  0808 20 50

                  AR

                  102,0

                  CL

                  112,3

                  CN

                  67,7

                  US

                  56,0

                  ZA

                  95,3

                  ZZ

                  86,7

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2012 m. gruodžio 3 d. Komisijos įgyvendinimo reglamentas (ES) Nr. 1142/2012, kuriuo 182-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
4.12.2012

               LT

               Europos Sąjungos oficialusis leidinys

               L 332/12

         KOMISIJOS ĮGYVENDINIMO REGLAMENTAS (ES) Nr. 1142/2012
   2012 m. gruodžio 3 d.
   kuriuo 182-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a ir b punktus ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;

               (2)

               2012 m. lapkričio 23 d. Jungtinių Tautų Saugumo Tarybos Sankcijų komitetas nusprendė išbraukti vieną fizinį asmenį iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo, apsvarstęs šio asmens prašymą išbraukti jį iš sąrašo ir išsamią ombudsmeno tarnybos, įsteigtos pagal Jungtinių Tautų Saugumo Tarybos rezoliuciją 1904 (2009), ataskaitą. 2012 m. lapkričio 25 d. Jungtinių Tautų Saugumo Tarybos Sankcijų komitetas nusprendė iš sąrašo išbraukti dar penkis fizinius asmenis. Be to, 2012 m. lapkričio 15 d. Jungtinių Tautų Saugumo Tarybos Sankcijų komitetas nusprendė iš dalies pakeisti devynis sąrašo įrašus;

               (3)

               Slovėnija paprašė iš dalies pakeisti jos kompetentingų institucijų adresus;

               (4)

               siekiant užtikrinti, kad šiame reglamente numatytos priemonės būtų veiksmingos, šis reglamentas turėtų įsigalioti nedelsiant;

               (5)

               todėl reikėtų atitinkamai atnaujinti Reglamento (EB) Nr. 881/2002 I ir II priedus,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 881/2002 iš dalies keičiamas taip:

               (1)

               I priedas iš dalies keičiamas pagal šio reglamento I priedą.

               (2)

               II priedas iš dalies keičiamas pagal šio reglamento II priedą.

         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 3 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      I PRIEDAS
      Reglamento (EB) Nr. 881/2002 I priedas iš dalies keičiamas taip:

                  (1)

                  Antraštinėje dalyje „Fiziniai asmenys“ išbraukiami šie įrašai:

                              (a)

                                 „Ibrahim Ben Hedhili Ben Mohamed Al-Hamami. Adresas: Via Vistarini Number 3, Frazione Zorlesco, Casal Pusterlengo, Lodis, Italija. Gimimo data: 1971 11 20. Gimimo vieta: Koubellat, Tunisas. Pilietybė: Tuniso. Paso Nr. Z106861 (Tuniso piliečio pasas, išduotas išduotas 2004 02 18, nebegalioja nuo 2009 02 17). Įtraukimo į sąrašą pagal 2a straipsnio 4 dalies b punktą data: 2003 06 25.“

                              (b)

                                 „Habib Ben Ali Ben Said Al-Wadhani. Gimimo data: 1970 06 01. Gimimo vieta: Tunisas, Tunisas. Pilietybė: Tuniso. Paso Nr. L550681 (Tuniso piliečio pasas išduotas 1997 09 23, nebegalioja nuo 2002 09 22). Kita informacija: a) Italijos mokesčių mokėtojo kodas: WDDHBB70H10Z352O; b) Tunisian Combatant Group narys; c) pranešta, kad mirė; d) motinos vardas ir pavardė – Aisha bint Mohamed. Įtraukimo į sąrašą pagal 2a straipsnio 4 dalies b punktą data: 2002 09 03.“

                              (c)

                                 „Sulayman Khalid Darwish (alias a) Abu al-Ghadiya b) Suleiman Darwish). Gimimo data: a) 1976 05 02, b) 1974 m. Gimimo vieta: Al-Ebada kaimas, Damaskas, Sirija. Pilietybė: Sirijos. Paso Nr.: a) 3936712 (Sirijos pasas), b) 11012 (Sirijos pasas). Kita informacija: a) tėvo vardas ir pavardė – Khalid Darwish bin Qasim; b) kaip pranešta, 2005 m. mirė Irake. Įtraukimo į sąrašą pagal 2a straipsnio 4 dalies b punktą data: 2005 01 28.“

                              (d)

                                 „Suhayl Fatilloevich Buranov (alias Suhayl Fatilloyevich Buranov). Vardas ir pavardė originaliais rašmenimis: Бypaнов Сухайл Фатиллоевич. Adresas: Massiv Kara-Su-6, building 12, apt. 59, Taškentas, Uzbekistanas. Gimimo data: 1983 m. Gimimo vieta: Taškentas, Uzbekistanas. Pilietybė: Uzbekistano. Kita informacija: a) buvo vienas iš „Islamic Jihad Group“ vadovų; b) kaip pranešta, mirė 2009 m. Pakistane. Įtraukimo į sąrašą pagal 2a straipsnio 4 dalies b punktą data: 2008 04 21.“

                              (e)

                                 „Najmiddin Kamolitdinovich Jalolov. Vardas ir pavardė originaliais rašmenimis: Жалолов Ηажмиддин Камолитдинович. Adresas: Jalilov Street 14, Khartu, Adižano regionas, Uzbekistanas. Gimimo data: 1972 m. Gimimo vieta: Adižano regionas, Uzbekistanas. Pilietybė: Uzbekistano. Kita informacija: a) buvo vienas iš „Islamic Jihad Group“ vadovų; b) kaip pranešta, mirė 2009 m. rugsėjo mėn. Pakistane. Įtraukimo į sąrašą pagal 2a straipsnio 4 dalies b punktą data: 2008 04 21.“

                              (f)

                                 „Mahdhat Mursi Al-Sayyid Umar (alias a) Abu Hasan, b) Abu Khabab, c) Abu Rabbab). Gimimo data: 1953 10 19. Gimimo vieta: Aleksandrija, Egiptas. Pilietybė: Egipto. Kita informacija: a) „Egyptian Islamic Jihad“ narys, b) patvirtinta, kad 2008 m. mirė Pakistane. Įtraukimo į sąrašą pagal 2a straipsnio 4 dalies b punktą data: 2005 09 29.“

                  (2)

                  Antraštinės dalies „Fiziniai asmenys“ įrašas „Dieman Abdulkadir Izzat (alias Deiman Alhasenben Ali Aljabbari). Adresas: Bavarija, Vokietija. Gimimo data: 1965 07 04. Gimimo vieta: Kirkukas, Irakas. Pilietybė: Irako. Paso Nr.: Vokietijos kelionės dokumentas („Reiseausweis“) A 0141062. Įtraukimo į sąrašą pagal 2a straipsnio 4 dalies b punktą data: 2005 12 06.“ pakeičiamas taip:
                  „Dieman Abdulkadir Izzat (alias Deiman Alhasenben Ali Aljabbari). Adresas: Bavarija, Vokietija. Gimimo data: 1965 07 04. Gimimo vieta: Kirkukas, Irakas. Pilietybė: Irako. Paso Nr.: Vokietijos kelionės dokumentas („Reiseausweis“) A 0141062 (panaikintas 2012 m. rugsėjo mėn.). Įtraukimo į sąrašą pagal 2a straipsnio 4 dalies b punktą data: 2005 12 06.“

                  (3)

                  Antraštinės dalies „Fiziniai asmenys“ įrašas „Mazen Salah Mohammed (alias a) Mazen Ali Hussein, b) Issa Salah Muhamad). Gimimo data: a) 1982 01 01, b) 1980 01 01. Gimimo vieta: Bagdadas, Irakas. Pilietybė: Irako. Paso Nr.: Vokietijos kelionės dokumentas („Reiseausweis“) A 0144378. Adresas: Vokietija. Kita informacija: a) „Ansar Al-Islam“ narys; b) kalinamas Vokietijoje. Įtraukimo į sąrašą pagal 2a straipsnio 4 dalies b punktą data: 2005 12 06.“ pakeičiamas taip:
                  „Mazen Salah Mohammed (alias a) Mazen Ali Hussein, b) Issa Salah Muhamad). Gimimo data: a) 1982 01 01, b) 1980 01 01. Gimimo vieta: Bagdadas, Irakas. Pilietybė: Irako. Paso Nr.: Vokietijos kelionės dokumentas („Reiseausweis“) A 0144378 (panaikintas 2012 m. rugsėjo mėn.). Adresas: 94051 Haucenbergas, Vokietija. Įtraukimo į sąrašą pagal 2a straipsnio 4 dalies b punktą data: 2005 12 06.“

                  (4)

                  Antraštinės dalies „Fiziniai asmenys“ įrašas „Farhad Kanabi Ahmad (alias a) Kaua Omar Achmed b) Kawa Hamawandi (pirmiau į sąrašą buvo įtrauktas šiuo vardu). Gimimo data: 1971 07 01. Gimimo vieta: Arbilis, Irakas. Pilietybė: Irako. Paso Nr.: Vokietijos kelionės dokumentas („Reiseausweis“) A 0139243. Adresas: Vokietija. Kita informacija: kalinamas Vokietijoje. Įtraukimo į sąrašą pagal 2a straipsnio 4 dalies b punktą data: 2005 12 06.“ pakeičiamas taip:
                  „Farhad Kanabi Ahmad (alias a) Kaua Omar Achmed b) Kawa Hamawandi (pirmiau į sąrašą buvo įtrauktas šiuo vardu). Gimimo data: 1971 07 01. Gimimo vieta: Arbilis, Irakas. Pilietybė: Irako. Paso Nr.: Vokietijos kelionės dokumentas („Reiseausweis“) A 0139243 (panaikintas 2012 m. rugsėjo mėn.). Adresas: Irakas. Įtraukimo į sąrašą pagal 2a straipsnio 4 dalies b punktą data: 2005 12 06.“

                  (5)

                  Antraštinės dalies „Fiziniai asmenys“ įrašas „Yahia Djouadi (alias a) Yahia Abou Ammar; b) Abou Ala). Gimimo data: 1967 01 01. Gimimo vieta: M’Hamid, Sidi bel Abeso vilaja, Alžyras. Pilietybė: Alžyro. Kita informacija: a) priklauso Islamiškojo Magrebo Al-Qaida organizacijos vadovybei; b) nuo 2008 m. birželio mėn. – šiauriniame Malyje; c) motinos asmenvardis: Zohra Fares. Tėvo asmenvardis: Mohamed.“ pakeičiamas taip:
                  „Yahia Djouadi (alias a) Yahia Abou Ammar; b) Abou Ala). Gimimo data: 1967 01 01. Gimimo vieta: M’Hamid, Sidi bel Abeso vilaja, Alžyras. Pilietybė: Alžyro. Kita informacija: a) nuo 2008 m. birželio mėn. – šiauriniame Malyje; b) motinos asmenvardis – Zohra Fares; c) tėvo asmenvardis: Mohamed. Įtraukimo į sąrašą pagal 2a straipsnio 4 dalies b punktą data: 2008 07 03.“

                  (6)

                  Antraštinės dalies „Fiziniai asmenys“ įrašas „Amor Mohamed Ghedeir (alias (a) Abdelhamid Abou Zeid; b) Youcef Adel; c) Abou Abdellah, d) Abid Hammadou). Gimimo data: apie 1958 m. Gimimo vieta: Deb-Deb, Amenas, Illizu provincija, Alžyras. Pilietybė: Alžyro. Kita informacija: a) motinos asmenvardis – Benarouba Bachira; b) tėvo asmenvardis: Mabrouk. Įtraukimo į sąrašą pagal 2a straipsnio 4 dalies b punktą data: 2008 07 03.“ pakeičiamas taip:
                  „Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou). Gimimo data: apie 1958 m. Gimimo vieta: Deb-Deb, Amenas, Illizi provincija, Alžyras. Pilietybė: Alžyro. Kita informacija: a) motinos asmenvardis – Benarouba Bachira; b) tėvo asmenvardis: Mabrouk. Įtraukimo į sąrašą pagal 2a straipsnio 4 dalies b punktą data: 2008 07 03.“

                  (7)

                  Antraštinės dalies „Fiziniai asmenys“ įrašas „Salah Gasmi (alias (a) Abou Mohamed Salah; b) Bounouadher). Gimimo data: 1974 04 13. Gimimo vieta: Zeribet El Oued, Biskros vilaja, Alžyras. Pilietybė: Alžyro. Kita informacija: a) priklauso Islamiškojo Magrebo Al-Qaida organizacijos vadovybei. Daugiau užsiima organizacijos propagandine veikla; b) nuo 2008 m. birželio mėn. – šiauriniame Malyje; c) motinos asmenvardis: Yamina Soltane. Tėvo asmenvardis: Abdelaziz.“ pakeičiamas taip:
                  „Salah Eddine Gasmi (alias (a) Abou Mohamed Salah; b) Bounouadher). Gimimo data: 1974 04 13. Gimimo vieta: Zeribet El Oued, Biskros vilaja, Alžyras. Pilietybė: Alžyro. Adresas: Alžyras. Kita informacija: a) motinos asmenvardis – Yamina Soltane; b) tėvo asmenvardis – Abdelaziz. Įtraukimo į sąrašą pagal 2a straipsnio 4 dalies b punktą data: 2008 07 03.“

                  (8)

                  Antraštinės dalies „Fiziniai asmenys“ įrašas „Ahmed Deghdegh (alias Abd El Illah). Gimimo data: 1967 01 17. Gimimo vieta: Anser, Džidželio vilaja, Alžyras. Pilietybė: Alžyro. Kita informacija: a) priklauso Islamiškojo Magrebo Al-Qaida organizacijos vadovybei. Daugiau užsiima organizacijos finansais; b) motinos asmenvardis: Zakia Chebira. Tėvo asmenvardis: Lakhdar.“ pakeičiamas taip:
                  „Ahmed Deghdegh (alias a) Abd El Illah, b) Abdellillah, c) Abdellah Ahmed, d) Said). Gimimo data: 1967 01 17. Gimimo vieta: Anser, Džidželio vilaja, Alžyras. Pilietybė: Alžyro. Adresas: Alžyras. Kita informacija: a) motinos asmenvardis – Zakia Chebira; b) tėvo asmenvardis – Lakhdar. Įtraukimo į sąrašą pagal 2a straipsnio 4 dalies b punktą data: 2008 07 03.“

                  (9)

                  Antraštinės dalies „Fiziniai asmenys“ įrašas „Khalifa: Muhammad Turki Al-Subaiy (alias a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy). Gimimo data: 1965 01 01. Pilietybė: Kataro. Paso Nr.: 00685868 (išduotas Dohoje 2006 02 05, galioja iki 2010 02 04). Tapatybės kortelės Nr.: 26563400140 (Kataras). Adresas: Doha, Kataras. Kita informacija: sulaikytas Katare 2008 m. kovo mėn. Atliko bausmę Katare ir paleistas į laisvę. Motinos vardas – Hamdah Ahmad Haidoos. Įtraukimo į sąrašą pagal 2a straipsnio 4 dalies b punktą data: 2008 10 10.“ pakeičiamas taip:
                  „Khalifa Muhammad Turki Al-Subaiy (alias a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy). Gimimo data: 1965 01 01. Gimimo vieta: Doha, Kataras. Pilietybė: Kataro. Paso Nr.: 00685868 (išduotas Dohoje 2006 02 05, galioja iki 2010 02 04). Tapatybės kortelės Nr.: 26563400140 (Kataras). Adresas: Doha, Kataras. Kita informacija: Motinos vardas – Hamdah Ahmad Haidoos. Įtraukimo į sąrašą pagal 2a straipsnio 4 dalies b punktą data: 2008 10 10.“

                  (10)

                  Antraštinės dalies „Fiziniai asmenys“ įrašas „Redouane El Habhab (alias Abdelrahman). Adresas: Iltisstrasse 58, 24143 Kylis, Vokietija (ankstesnis adresas). Gimimo data: 1969 12 20. Gimimo vieta: Kasablanka, Marokas. Pilietybė: a) Vokietijos, b) Maroko. Paso Nr. 1005552350 (Vokietijos pasas, išduotas 2001 03 27 Kylio savivaldybėje (Vokietijoje), galioja iki 2011 03 26). Tapatybės kortelės Nr. 1007850441 (Vokietijos Federacijos asmens tapatybės kortelė, išduota 2001 03 27 Kylio savivaldybėje (Vokietija), galioja iki 2011 03 26). Kita informacija: šiuo metu įkalintas Vokietijoje. Įtraukimo į sąrašą pagal 2a straipsnio 4 dalies b punktą data: 2008 11 12.“ pakeičiamas taip:
                  „Redouane El Habhab (alias Abdelrahman). Adresas: Iltisstrasse 58, 24143 Kylis, Vokietija (ankstesnis adresas). Gimimo data: 1969 12 20. Gimimo vieta: Kasablanka, Marokas. Pilietybė: a) Vokietijos, b) Maroko. Paso Nr. 1005552350 (Vokietijos pasas, išduotas 2001 03 27 Kylio savivaldybėje (Vokietijoje), galiojo iki 2011 03 26). Tapatybės kortelės Nr. 1007850441 (Vokietijos Federacijos asmens tapatybės kortelė, išduota 2001 03 27 Kylio savivaldybėje (Vokietija), galiojo iki 2011 03 26). Įtraukimo į sąrašą pagal 2a straipsnio 4 dalies b punktą data: 2008 11 12.“

      II PRIEDAS
      Reglamento (EB) Nr. 881/2002 II priedas iš dalies keičiamas taip:
      Dalyje, kurios antraštė „Slovėnija“, adresai keičiami taip:

         „2a straipsnis

                     Ministrstvo za finance

                     Župančičeva 3

                     1502 Ljubljana

                     Tel. +386 1 369 5200

                     Faksas + 386 1 369 6659

                     El. paštas gp.mf@gov.si

               2b straipsnis

                     Banka Slovenije

                     Slovenska 35

                     1505 Ljubljana

                     Slovenija

                     Tel. + 386 1 471 90 00

                     Faksas + 386 1 251 55 16

                     El. paštas info@bsi.si:

               5 straipsnis

                     Ministrstvo za zunanje zadeve

                     Prešernova cesta 25

                     1001 Ljubljana

                     Tel. + 386 1 478 2000

                     Faksas + 386 1 478 2340

                     El. paštas gp.mzz@gov.si“


title: 2013 m. lapkričio 5 d. Komisijos įgyvendinimo reglamentas (ES) Nr. 1108/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Stromberger Pflaume (SKVN)]

text:
8.11.2013

               LT

               Europos Sąjungos oficialusis leidinys

               L 298/19

         KOMISIJOS ĮGYVENDINIMO REGLAMENTAS (ES) Nr. 1108/2013
   2013 m. lapkričio 5 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Stromberger Pflaume (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               2013 m. sausio 3 d. įsigaliojo 2012 m. lapkričio 21 d. Europos Parlamento ir Tarybos reglamentas (ES) Nr. 1151/2012. Juo buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remiantis Reglamento (EB) Nr. 510/2006 6 straipsnio 2 dalimi, Vokietijos paraiška įregistruoti pavadinimą Stromberger Pflaume paskelbta Europos Sąjungos oficialiajame leidinyje
                   (3);

               (3)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl Stromberger Pflaume pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 5 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2008 5 1, p. 1.

      (2)  OL L 93, 2006 3 31, p. 12.

      (3)  OL C 367, 2012 11 27, p. 8.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      VOKIETIJA

         Stromberger Pflaume (SKVN)


title: 2014 m. birželio 20 d. Komisijos įgyvendinimo reglamentas (ES) Nr. 684/2014 dėl leidimo naudoti kantaksantiną kaip veislinėms vištoms skirtą pašarų priedą (leidimo turėtojas „DSM Nutritional products Ltd.“ )  Tekstas svarbus EEE

text:
21.6.2014

               LT

               Europos Sąjungos oficialusis leidinys

               L 182/20

         KOMISIJOS ĮGYVENDINIMO REGLAMENTAS (ES) Nr. 684/2014
   2014 m. birželio 20 d.
   dėl leidimo naudoti kantaksantiną kaip veislinėms vištoms skirtą pašarų priedą (leidimo turėtojas „DSM Nutritional products Ltd.“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti kantaksantiną. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti kantaksantiną kaip veislinėms vištoms skirtą pašarų priedą, skirtiną prie priedų kategorijos „zootechniniai priedai“;

               (4)

               Europos maisto saugos tarnyba (toliau – Tarnyba) 2012 m. gruodžio 12 d. priimtoje nuomonėje (2) padarė išvadą, kad siūlomomis naudojimo sąlygomis kantaksantino preparatas nedaro nepageidaujamo poveikio gyvūnų ir žmonių sveikatai arba aplinkai ir kad jis gali stabilizuoti veislinių vištų reprodukcinę funkciją. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaruose esančio pašarų priedo analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               kantaksantino preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (6)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 20 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EFSA Journal 2013; 11(1):3047.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Didžiausia leidžiamoji koncentracija atitinkamuose gyvūniniuose maisto produktuose

                  Veikliosios medžiagos kiekis mg/kg visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: kiti zootechniniai priedai (reprodukcinės funkcijos stabilizavimas)

                  4d161g

                  „DSM Nutritional Products Ltd.“, kuriai atstovauja „DSM Nutritional Products Sp. Z.o.o.“

                  Kantaksantinas

                     Priedo sudėtis

                  Preparatas, kurio sudėtyje yra ne mažiau kaip:

                              10 % kantaksantino;

                              ≤ 2,2 % etoksichino;

                              dichlormetano: ≤ 10 mg/kg priedo.

                     Veikliosios medžiagos apibūdinimas

                  Kantaksantinas
                  C40H52O2

                  CAS Nr.: 514–78–3
                  Analizės duomenys: ne mažiau kaip 96 %
                  Pagamintas cheminės sintezės būdu

                     Analizės metodas
                      (1)

                              —

                              Kantaksantino nustatymas pašarų priede: spektrofotometrija (426 nm)

                              —

                              Kantaksantino nustatymas premiksuose ir pašaruose: normalių fazių efektyvioji skysčių chromatografija su VIS nustatymu (NP-HPLC-VIS, 466 nm)

                  Veislinės vištos

                  –

                  6

                  6

                              1.

                              Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                              2.

                              Iš įvairių šaltinių gauto kantaksantino mišinio atveju kantaksantino kiekis negali viršyti 6 mg/kg visaverčio pašaro.

                              3.

                              Šio kantaksantino preparato ir kitų karotenoidų mišinį leidžiama naudoti su sąlyga, kad bendra mišinio koncentracija neviršija 80 mg/kg visaverčio pašaro.

                              4.

                              Naudotojų sauga: tvarkant produktą reikia naudoti kvėpavimo takų apsaugos priemones, dėvėti apsauginius akinius ir mūvėti pirštines.

                  2024 m. liepos 10 d.

                  15 mg kantaksantino/kg kepenų (drėgno audinio) ir 2,5 mg kantaksantino/kg odos/riebalų (drėgno audinio).

         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje www.irmm.jrc.be/eurl-feed-additives.


title: 2015 m. spalio 20 d. Komisijos įgyvendinimo reglamentas (ES) 2015/1885, kuriuo dėl veikliųjų medžiagų 2,4-D, s-metil-acibenzolaro, amitrolo, bentazono, butilcihalofopo, dikvato, esfenvalerato, famoksadono, flumioksazino, DPX KE 459 (metilflupirsulfurono), glifosato, iprovalikarbo, izoproturono, lambda-cihalotrino, metalaksilo-M, metilmetsulfurono, pikolinafeno, prosulfurono, pimetrozino, etilpiraflufeno, tiabendazolo, metiltifensulfurono ir triasulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

text:
21.10.2015

               LT

               Europos Sąjungos oficialusis leidinys

               L 276/48

         KOMISIJOS ĮGYVENDINIMO REGLAMENTAS (ES) 2015/1885
   2015 m. spalio 20 d.
   kuriuo dėl veikliųjų medžiagų 2,4-D, s-metil-acibenzolaro, amitrolo, bentazono, butilcihalofopo, dikvato, esfenvalerato, famoksadono, flumioksazino, DPX KE 459 (metilflupirsulfurono), glifosato, iprovalikarbo, izoproturono, lambda-cihalotrino, metalaksilo-M, metilmetsulfurono, pikolinafeno, prosulfurono, pimetrozino, etilpiraflufeno, tiabendazolo, metiltifensulfurono ir triasulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
   kadangi:

               (1)

               Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

               (2)

               veikliųjų medžiagų 2,4-D, s-metil-acibenzolaro, amitrolo, bentazono, butilcihalofopo, dikvato, esfenvalerato, famoksadono, flumioksazino, DPX KE 459 (metilflupirsulfurono), glifosato, iprovalikarbo, izoproturono, lambda-cihalotrino, metalaksilo-M, metilmetsulfurono, pikolinafeno, prosulfurono, pimetrozino, etilpiraflufeno, tiabendazolo, metiltifensulfurono ir triasulfurono patvirtinimas nustos galioti 2015 m. gruodžio 31 d. Paraiškos dėl tų medžiagų įrašų Tarybos direktyvos 91/414/EEB (3) I priede galiojimo pratęsimo pateiktos pagal Komisijos reglamento (ES) Nr. 1141/2010 (4) 4 straipsnį;

               (3)

               atsižvelgiant į faktą, kad medžiagas įvertinti pavėluota dėl nuo pareiškėjų nepriklausančių priežasčių, tų veikliųjų medžiagų patvirtinimas veikiausiai nustos galioti prieš priimant sprendimą dėl jo pratęsimo. Todėl būtina pratęsti jų patvirtinimo galiojimą;

               (4)

               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytos veikliosios medžiagos patvirtinimo galiojimas nepratęsiamas, nes nėra patenkinti patvirtinimo kriterijai, Komisija nustatys galiojimo pabaigos datą, kuri bus tokia pati, kaip ir prieš priimant šį reglamentą, arba kuri bus reglamento dėl veikliosios medžiagos patvirtinimo galiojimo nepratęsimo įsigaliojimo data, priklausomai nuo to, kuri iš šių datų bus vėlesnė;

               (5)

               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 20 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).

      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:

                  1)

                  šeštoje skiltyje metilmetsulfurono (7 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  2)

                  šeštoje skiltyje triasulfurono (9 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  3)

                  šeštoje skiltyje esfenvalerato (10 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  4)

                  šeštoje skiltyje bentazono (11 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  5)

                  šeštoje skiltyje lambda-cihalotrino (12 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  6)

                  šeštoje skiltyje amitrolo (14 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  7)

                  šeštoje skiltyje dikvato (15 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  8)

                  šeštoje skiltyje tiabendazolo (17 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  9)

                  šeštoje skiltyje DPX KE 459 (metilflupirsulfurono) (19 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  10)

                  šeštoje skiltyje S-metil-acibenzolaro (20 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  11)

                  šeštoje skiltyje pimetrozino (23 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  12)

                  šeštoje skiltyje etilpiraflufeno (24 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  13)

                  šeštoje skiltyje glifosato (25 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  14)

                  šeštoje skiltyje metiltifensulfurono (26 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  15)

                  šeštoje skiltyje 2,4-D (27 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  16)

                  šeštoje skiltyje izoproturono (28 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  17)

                  šeštoje skiltyje iprovalikarbo (30 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  18)

                  šeštoje skiltyje prosulfurono (31 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  19)

                  šeštoje skiltyje butilcihalofopo (34 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  20)

                  šeštoje skiltyje famoksadono (35 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  21)

                  šeštoje skiltyje metalaksilo-M (37 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  22)

                  šeštoje skiltyje pikolinafeno (38 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“;

                  23)

                  šeštoje skiltyje flumioksazino (39 įrašas) patvirtinimo galiojimo pabaigos data „2015 m. gruodžio 31 d.“ pakeičiama į „2016 m. birželio 30 d.“


title: 2014 m. gegužės 13 d. Komisijos įgyvendinimo reglamentas (ES) Nr. 494/2014, kuriuo iš dalies keičiamas Reglamento (EB) Nr. 136/2004 V priedas dėl importo sąlygų ir to reglamento 9 straipsnyje nurodytų šalių sąrašo  Tekstas svarbus EEE

text:
14.5.2014

               LT

               Europos Sąjungos oficialusis leidinys

               L 139/11

         KOMISIJOS ĮGYVENDINIMO REGLAMENTAS (ES) Nr. 494/2014
   2014 m. gegužės 13 d.
   kuriuo iš dalies keičiamas Reglamento (EB) Nr. 136/2004 V priedas dėl importo sąlygų ir to reglamento 9 straipsnyje nurodytų šalių sąrašo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinio patikrinimo organizavimą (1), ypač į jos 19 straipsnio 1 dalį,
   kadangi:

               (1)

               Direktyvoje 97/78/EB nustatomi principai, reglamentuojantys iš trečiųjų šalių į Sąjungą įvežamų produktų veterinarinių patikrinimų organizavimą;

               (2)

               tos direktyvos 19 straipsnio 1 dalyje nustatyta, kad Komisija turi sudaryti augalinių produktų, kuriems turi būti taikomi veterinariniai patikrinimai pasienyje, sąrašą ir trečiųjų šalių, kurioms gali būti leidžiama tuos augalinius produktus eksportuoti į Sąjungą, sąrašą;

               (3)

               atitinkamai Komisijos reglamento (EB) Nr. 136/2004 (2) IV priede šienas ir šiaudai išvardijami kaip augaliniai produktai, kuriems turi būti taikomi veterinariniai patikrinimai pasienyje, o to paties reglamento V priedo I dalyje išvardijamos šalys, iš kurių valstybėms narėms leidžiama importuoti šieną ir šiaudus;

               (4)

               Ukraina neseniai paprašė leisti jai eksportuoti granuliuotus šiaudus į Sąjungą ir paprašė ją įtraukti į Reglamento (EB) Nr. 136/2004 V priedą;

               (5)

               Baltarusija jau yra įtraukta į Reglamento (EB) Nr. 136/2004 V priedą ir jai yra leidžiama eksportuoti visų rūšių šieną ir šiaudus į Sąjungą. Vis dėlto kai kurios valstybės narės, remdamosi afrikinio kiaulių maro protrūkiais, išreiškė abejonių dėl pasikeitusios gyvūnų sveikatos padėties Baltarusijoje. Jos nuogąstauja, kad dėl neapdoroto šieno ir šiaudų eksporto iš šios trečiosios šalies gali kilti didelis pavojus gyvūnų sveikatai Sąjungoje. Todėl buvo paprašyta imtis atsargumo priemonių ir taikyti griežtesnes šieno ir šiaudų importo iš Baltarusijos sąlygas;

               (6)

               remiantis atlikta analize, gyvūnų sveikatos padėtis Baltarusijoje ir Ukrainoje nekelia užkrėtimo infekcinėmis ar užkrečiamosiomis ligomis pavojaus Sąjungoje, jei leidžiama importuoti tik kurui skirtus granuliuotus šiaudus, jei jie tiesiogiai pristatomi iš patvirtinto įvežimo į Sąjungą pasienio kontrolės posto į paskirties įmonę, kurioje jie bus sudeginti. Siekiant užtikrinti, kad tokios siuntos nekeltų pavojaus gyvūnų sveikatai ir nenukryptų nuo numatytos paskirties vietos, jas reikia gabenti taikant muitinės tranzito procedūrą, kaip nustatyta Tarybos reglamente (EEB) Nr. 2913/92 (3), ir stebėti integruotoje kompiuterinėje veterinarijos sistemoje (TRACES) atitinkamai nuo įvežimo pasienio kontrolės posto iki paskirties įmonės;

               (7)

               todėl Reglamentas (EB) Nr. 136/2004 turėtų būti atitinkamai iš dalies pakeistas;

               (8)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 136/2004 V priedas pakeičiamas šio reglamento priedu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 13 d.

            Komisijos vardu

            Pirmininkas

         José Manuel BARROSO

      (1)  OL L 24, 1998 1 30, p. 9.

      (2)  2004 m. sausio 22 d. Komisijos reglamentas (EB) Nr. 136/2004, nustatantis produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (OL L 21, 2004 1 28, p. 11).

      (3)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      Priedas

            „V priedas
            9 STRAIPSNYJE NURODYTŲ ŠALIŲ SĄRAŠAS

                        ISO kodas

                        Šalis

                        AU

                        Australija

                        BY

                        Baltarusija (1)

                        CA

                        Kanada

                        CH

                        Šveicarija

                        CL

                        Čilė

                        GL

                        Grenlandija

                        IS

                        Islandija

                        NZ

                        Naujoji Zelandija

                        RS

                        Serbija (2)

                        UA

                        Ukraina (1)

                        US

                        Jungtinės Amerikos Valstijos

                        ZA

                        Pietų Afrika (išskyrus snukio ir nagų ligos kontrolės teritorijos dalį, esančią Šiaurės ir Rytų Transvalio veterinariniame regione, Natalio veterinarinio regiono Ingvavumos rajone ir Botsvanos pasienio zonoje į rytus nuo 28° ilgumos)

         (1)  Tik kurui skirti granuliuoti šiaudai, kurie tiesiogiai pristatomi taikant muitinės tranzito procedūrą, kaip numatyta Tarybos reglamento (EEB) Nr. 2913/92 (OL L 302, 1992 10 19, p. 1) 4 straipsnio 16 dalies b punkte, ir stebint integruotoje kompiuterinėje veterinarijos sistemoje (TRACES) nuo patvirtinto įvežimo į Sąjungą pasienio kontrolės posto iki paskirties įmonės Sąjungoje, kurioje jie bus sudeginti.

         (2)  Kaip nurodyta Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo 135 straipsnyje (OL L 278, 2013 10 18, p. 16).“


title: 2014 m. kovo 24 d. Komisijos įgyvendinimo reglamentas (ES) Nr. 300/2014, kuriuo panaikinamas cukraus produktų, kuriems skirtos tam tikros tarifinės kvotos, importo licencijos paraiškų teikimo sustabdymas

text:
25.3.2014

               LT

               Europos Sąjungos oficialusis leidinys

               L 89/43

      KOMISIJOS ĮGYVENDINIMO REGLAMENTAS (ES) Nr. 300/2014
   2014 m. kovo 24 d.
   kuriuo panaikinamas cukraus produktų, kuriems skirtos tam tikros tarifinės kvotos, importo licencijos paraiškų teikimo sustabdymas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2009 m. rugsėjo 25 d. Komisijos reglamentą (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (2), ypač į jo 5 straipsnio 2 dalį,
   kadangi:

               (1)

               laikantis Reglamento (EB) Nr. 891/2009, nuo 2013 m. rugsėjo 27 d.2013 m. rugsėjo 26 d. Komisijos įgyvendinimo reglamentu (ES) Nr. 931/2013, kuriuo nustatomas paskirstymo koeficientas nuo 2013 m. rugsėjo 8 d. iki 14 d. pateiktoms importo licencijos paraiškoms dėl cukraus produktų pagal tam tikras tarifines kvotas ir sustabdomas tokių licencijos paraiškų teikimas (3), buvo sustabdytas importo licencijos paraiškų, susijusių su eilės numeriu 09.4321, teikimas;

               (2)

               atsižvelgiant į gautus pranešimus apie nepanaudotas ir (arba) iš dalies panaudotas licencijas, vėl galima leisti importuoti tam tikrą cukraus produktų, kuriems suteiktas šis eilės numeris, kiekį. Todėl paraiškų teikimo sustabdymą reikėtų panaikinti,

         PRIĖMĖ ŠĮ REGLAMENTĄ:
   1 straipsnis
   Nuo 2013 m. rugsėjo 27 d. panaikinamas Įgyvendinimo reglamente (ES) Nr. 931/2013 nustatytas importo licencijos paraiškų, susijusių su eilės numeriu 09.4321, teikimo sustabdymas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 24 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 254, 2009 9 26, p. 82.

      (3)  OL L 255, 2013 9 27, p. 11.


title: 2014 m. rugsėjo 26 d. Komisijos įgyvendinimo reglamentas (ES) Nr. 1028/2014, kuriuo iš dalies keičiamas Įgyvendinimo reglamentas (ES) Nr. 1207/2011, kuriuo nustatomi bendro Europos dangaus su apžvalga susiję veikimo charakteristikų ir sąveikos reikalavimai  Tekstas svarbus EEE

text:
30.9.2014

               LT

               Europos Sąjungos oficialusis leidinys

               L 284/7

         KOMISIJOS ĮGYVENDINIMO REGLAMENTAS (ES) Nr. 1028/2014
   2014 m. rugsėjo 26 d.
   kuriuo iš dalies keičiamas Įgyvendinimo reglamentas (ES) Nr. 1207/2011, kuriuo nustatomi bendro Europos dangaus su apžvalga susiję veikimo charakteristikų ir sąveikos reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (sąveikos reglamentas) (1), ypač jo 3 straipsnio 5 dalį,
   kadangi:

               (1)

               siekiant Europos oro eismo valdymo tinkle suderinti apžvalgos duomenims teikti naudojamų sistemų veikimo charakteristikų, sąveikos ir veiksmingumo reikalavimus, taip pat siekiant užtikrinti civilinį ir karinį koordinavimą, Komisijos įgyvendinimo reglamentu (ES) Nr. 1207/2011 (2) nustatomi toms sistemoms taikomi reikalavimai;

               (2)

               kad naujuose orlaiviuose galėtų įdiegti naujas funkcijas, veiklos vykdytojai būtinas specifikacijas turi gauti bent prieš 24 mėnesius iki numatytos taikymo dienos. Tačiau susijusias sertifikavimo specifikacijas Europos aviacijos saugos agentūra (EASA) priėmė tik 2013 m. gruodžio mėn. Todėl iki 2015 m. sausio 8 d. naujų funkcijų ADS-B Out ir Mode S Enhanced naujuose orlaiviuose veiklos vykdytojai įdiegti negalės Todėl, siekiant atitinkamiems veiklos vykdytojams suteikti pakankamai papildomo laiko, Įgyvendinimo reglamentas (ES) Nr. 1207/2011 turėtų būti iš dalies pakeistas;

               (3)

               dėl vėlavimo sertifikuoti ir įdiegti būtiną įrangą, taip pat dėl ribotų pramonės galimybių pagaminti orlaiviams būtiną įrangą sunku sklandžiai atnaujinti esamą orlaivių parką. Funkciją ADS-B Out iki 2020 m. sausio 1 d. taip pat reikia įdiegti kai kuriuose, daugiausia skrydžiams per Atlanto vandenyną naudojamuose orlaiviuose, kaip reikalauja JAV Federalinės aviacijos administracija. Todėl funkcijų ADS-B Out ir Mode S Enhanced įdiegimo orlaiviuose terminą reikėtų nukelti ir labiau suderinti su Federalinės aviacijos administracijos nustatytu funkcijos ADS-B įdiegimo terminu;

               (4)

               valstybinius orlaivius naudojantiems veiklos vykdytojams įdiegimo terminai turėtų būti nukelti taip pat, kaip ir kitiems orlaivius naudojantiems veiklos vykdytojams. Todėl valstybinių orlaivių modernizavimo įdiegiant funkcijas ADS-B Out ir Mode S Enhanced terminas taip pat turėtų būti nukeltas;

               (5)

               Įgyvendinimo reglamentas (ES) Nr. 1207/2011 turėtų būti atitinkamai iš dalies pakeistas;

               (6)

               šiame reglamente numatytos priemonės atitinka pagal Reglamento (EB) Nr. 549/2004 5 straipsnį įsteigto Bendro dangaus komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 1207/2011 iš dalies keičiamas taip:

               (1)

               5 straipsnis iš dalies keičiamas taip:

                           a)

                           4 dalis pakeičiama taip:
                           „4.   Veiklos vykdytojai užtikrina, kad:

                                       a)

                                       orlaiviuose, kuriais vykdomi 2 straipsnio 2 dalyje nurodyti skrydžiai ir kurių individualus tinkamumo skraidyti pažymėjimas pirmą kartą išduotas 2015 m. sausio 8 d. arba vėliau, būtų įrengti antrinio apžvalgos radaro atsakikliai, turintys II priedo A dalyje išdėstytas funkcijas;

                                       b)

                                       orlaiviuose, kurių maksimali sertifikuota kilimo masė yra didesnė kaip 5 700 kg arba kurių maksimalus tikrasis skrydžio kreiserinis greitis yra didesnis kaip 250 mazgų, kuriais vykdomi 2 straipsnio 2 dalyje nurodyti skrydžiai ir kurių individualus tinkamumo skraidyti pažymėjimas pirmą kartą išduotas 2016 m. birželio 8 d. arba vėliau, būtų įrengti antrinio apžvalgos radaro atsakikliai, turintys ne tik II priedo A dalyje išdėstytas funkcijas, bet ir to priedo B dalyje išdėstytas funkcijas;

                                       c)

                                       orlaiviuose pastoviaisiais sparnais, kurių maksimali sertifikuota kilimo masė yra didesnė kaip 5 700 kg arba kurių maksimalus tikrasis skrydžio kreiserinis greitis yra didesnis kaip 250 mazgų, kuriais vykdomi 2 straipsnio 2 dalyje nurodyti skrydžiai ir kurių individualus tinkamumo skraidyti pažymėjimas pirmą kartą išduotas 2016 m. birželio 8 d. arba vėliau, būtų įrengti antrinio apžvalgos radaro atsakikliai, turintys ne tik II priedo A dalyje išdėstytas funkcijas, bet ir to priedo C dalyje išdėstytas funkcijas.“

                           b)

                           5 dalis pakeičiama taip:
                           „5.   Veiklos vykdytojai užtikrina, kad:

                                       a)

                                       orlaiviuose, kuriais vykdomi 2 straipsnio 2 dalyje nurodyti skrydžiai ir kurių individualus tinkamumo skraidyti pažymėjimas pirmą kartą išduotas anksčiau kaip 2015 m. sausio 8 d., antrinio apžvalgos radaro atsakikliai, turintys II priedo A dalyje išdėstytas funkcijas, būtų įrengti iki 2017 m. gruodžio 7 d.;

                                       b)

                                       orlaiviuose, kurių maksimali sertifikuota kilimo masė yra didesnė kaip 5 700 kg arba kurių maksimalus tikrasis skrydžio kreiserinis greitis yra didesnis kaip 250 mazgų, kuriais vykdomi 2 straipsnio 2 dalyje nurodyti skrydžiai ir kurių individualus tinkamumo skraidyti pažymėjimas pirmą kartą išduotas anksčiau kaip 2016 m. birželio 8 d., antrinio apžvalgos radaro atsakikliai, turintys ne tik II priedo A dalyje išdėstytas funkcijas, bet ir to priedo B dalyje išdėstytas funkcijas, būtų įrengti iki 2020 m. birželio 7 d.;

                                       c)

                                       orlaiviuose pastoviaisiais sparnais, kurių maksimali sertifikuota kilimo masė yra didesnė kaip 5 700 kg arba kurių maksimalus tikrasis skrydžio kreiserinis greitis yra didesnis kaip 250 mazgų, kuriais vykdomi 2 straipsnio 2 dalyje nurodyti skrydžiai ir kurių individualus tinkamumo skraidyti pažymėjimas pirmą kartą išduotas anksčiau kaip 2016 m. birželio 8 d., antrinio apžvalgos radaro atsakikliai, turintys ne tik II priedo A dalyje išdėstytas funkcijas, bet ir to priedo C dalyje išdėstytas funkcijas, būtų įrengti iki 2020 m. birželio 7 d.“

               (2)

               8 straipsnio 2 dalis pakeičiama taip:
               „2.   Valstybės narės užtikrina, kad iki 2020 m. birželio 7 d. valstybiniuose krovininiuose orlaiviuose, kurių maksimali sertifikuota kilimo masė yra didesnė kaip 5 700 kg arba kurių maksimalus tikrasis kreiserinis skrydžio greitis yra didesnis kaip 250 mazgų ir kuriais vykdomi 2 straipsnio 2 dalyje nurodyti skrydžiai, būtų įrengti antrinio apžvalgos radaro atsakikliai, turintys ne tik II priedo A dalyje išdėstytas funkcijas, bet ir to priedo B ir C dalyse išdėstytas funkcijas.“

               (3)

               14 straipsnio 1 dalis pakeičiama taip:
               „1.   Gali būti nereikalaujama, kad tam tikrų tipų orlaiviai, kuriems tinkamumo skraidyti pažymėjimas pirmą kartą išduotas anksčiau kaip 2016 m. birželio 8 d. ir kurių maksimali kilimo masė yra didesnė kaip 5 700 kg arba kurių maksimalus tikrasis skrydžio greitis yra didesnis kaip 250 mazgų ir kurių skaitmeninė magistralė neužtikrina viso II priedo C dalyje aprašyto parametrų rinkinio, atitiktų 5 straipsnio 5 dalies c punkto reikalavimus.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 26 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 26.

      (2)  2011 m. lapkričio 22 d. Komisijos įgyvendinimo reglamentas (ES) Nr. 1207/2011, kuriuo nustatomi bendro Europos dangaus su apžvalga susiję veikimo charakteristikų ir sąveikos reikalavimai (OL L 305, 2011 11 23, p. 35).


title: 2014 m. spalio 10 d. Komisijos įgyvendinimo reglamentas (ES) Nr. 1070/2014, kuriuo dėl endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparato, naudojamo kaip vištoms dedeklėms skirto pašarų priedo (leidimo turėtojas – bendrovė BASF SE), mažiausio kiekio iš dalies keičiamas Reglamentas (EB) Nr. 271/2009  Tekstas svarbus EEE

text:
11.10.2014

               LT

               Europos Sąjungos oficialusis leidinys

               L 295/49

         KOMISIJOS ĮGYVENDINIMO REGLAMENTAS (ES) Nr. 1070/2014
   2014 m. spalio 10 d.
   kuriuo dėl endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparato, naudojamo kaip vištoms dedeklėms skirto pašarų priedo (leidimo turėtojas – bendrovė BASF SE), mažiausio kiekio iš dalies keičiamas Reglamentas (EB) Nr. 271/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               leidimas dešimt metų naudoti endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparatą nujunkytų paršelių, mėsinių viščiukų, vištų dedeklių, mėsinių kalakutų ir mėsinių ančių pašaruose buvo suteiktas Komisijos reglamentu (EB) Nr. 271/2009 (2), dedeklinių vištaičių, veislinių kalakutų, veislei auginamų kalakutų, kitų retesnių rūšių paukščių (išskyrus mėsines antis) ir dekoratyvinių paukščių lesaluose – Komisijos įgyvendinimo reglamentu (ES) Nr. 1068/2011 (3) ir penimų kiaulių pašaruose – Komisijos įgyvendinimo reglamentu (ES) Nr. 1404/2013 (4).

               (3)

               pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti leidimo naudoti minėtąjį preparatą sąlygas, sumažinant minimalų jo kiekį nuo 560 TXU/kg iki 280 TXU/kg ir nuo 250 TGU/kg iki 125 TGU/kg visaverčio vištų dedeklių pašaro. Kartu su prašymu pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);

               (4)

               Tarnyba 2014 m. gegužės 20 d. nuomonėje (5) padarė išvadą, kad siūlomomis naujomis naudojimo sąlygomis endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparatas gali būti veiksmingas naudojant jį prašyme nurodytomis mažiausiomis dozėmis – 280 TXU/kg ir 125 TGU/kg visaverčio vištų dedeklių pašaro. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos;

               (6)

               todėl Reglamentas (EB) Nr. 271/2009 turėtų būti atitinkamai iš dalies pakeistas;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 271/2009 priedo skiltyje „Mažiausias kiekis“, skirtoje vištų dedeklių įrašui, „560 TXU“ pakeičiama į „280 TXU“, o „250 TGU“ pakeičiama į „125 TGU“.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 10 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  2009 m. balandžio 2 d. Komisijos reglamentas (EB) Nr. 271/2009 dėl leidimo endo-1,4-beta-ksilanazės ir endo-1,4-beta-gliukanazės preparatui kaip pašarų priedui nujunkytiems paršeliams, mėsiniams viščiukams, vištoms dedeklėms, mėsiniams kalakutams ir mėsinėms antims (leidimo turėtojas – bendrovė BASF SE) (OL L 91, 2009 4 3, p. 5).

      (3)  2011 m. spalio 21 d. Komisijos įgyvendinimo reglamentas (ES) Nr. 1068/2011 dėl leidimo endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), fermentinį preparatą naudoti kaip viščiukams, iš kurių auginamos dedeklės, veisliniams kalakutams, veislei auginamiems kalakutams, kitiems retesnių rūšių paukščiams (išskyrus mėsines antis) ir dekoratyviniams paukščiams skirtą pašarų priedą (leidimo turėtojas BASF SE) (OL L 277, 2011 10 22, p. 11).

      (4)  2013 m. gruodžio 20 d. Komisijos įgyvendinimo reglamentas (ES) Nr. 1404/2013 dėl leidimo naudoti preparatą, kurį sudaro endo-1,4-beta-ksilanazė, gaunama iš Aspergillus niger (CBS 109.713), ir endo-1,4-beta-gliukanazė, gaunama iš Aspergillus niger (DSM 18404), kaip penimų kiaulių pašarų priedą (leidimo turėtojas – bendrovė BASF SE) (OL L 349, 2013 12 21, p. 88).

      (5)  EFSA Journal 2014; 12(6):3723.